Produksjonsverktøy

Wikispaces
Det du nå leser på er laget i Wikispaces. Leif har forklart mer inngående om hva Wikispaces er, og her finner du to skjermvideoer om programmet: Video 1 og Video 2.

Glogster
[|Glogster] er et verktøy for å lage digitale veggaviser, og kan brukes til ganske mye forskjellig. Kanskje man kan lage en diktpresentasjon, en plakat, reklame, korte presentasjoner i ulike fag osv. Her finner du en skjermvideo som viser hvordan du kan bruke Glogster: media type="custom" key="4398801"

GoAnimate
[|GoAnimate] er et verktøy for å lage tegneserier og som anbefales! Her er det strengt tatt bare fantasien som setter grenser. Her er et eleveksempel på en som har lekt seg med Obama og McCain, det kan jo være noe for engelsktimene. Man kan også bruke GoAnimate til tekstadaptasjon. Leif har gjort dette blant annet med teksten "Byen" av Obstfelder, se eleveksempler her.

**Tidslinje**
Å lage en digital tidslinje kan være lærerikt og kjekt. Med [|Dipity] kan du sette inn årstall, steder, kart, bilder, kommentarer osv. Du kan dele den med andre og man kan skrive kommentarer på hverandre tidslinjer. Kanskje man også kan bruke det til å lage en fortelling om eget liv, en slags digital fortelling i form av en tidslinje? Registrer deg med en konto og velg "New topic" og velg innstillinger. Du kan velge om du bare vil ha den privat, eller dele den med andre. Du kan også se tidslinjen i ulike visninger, litt avhengig av hensikten. Dipity har begrenset gratismulighetene som verktøy, men i denne [|diskusjonen på del&bruk]kan du finne flere tips.

media type="custom" key="4398795"

Google Maps
I det du har opprettet en Google-konto, får du tilgang til en rekke verktøy, blant annet Google Maps. Med dette verktøyet kan dialektundervisningen levendegjøres - Leif har tatt opp dialektprøver og lagt dem ut på et Google kart. Han skriver mer om det i dette blogginnlegget: Jobbing med dialekter.

Bilder og musikk
Dersom elevene skal legge filmen de lager ut på nettet, er det viktig at de bruker bilder og musikk med [|Creative Common-lisens], hvis de da ikke bruker egenprodusert musikk eller egne bilder. Ellers kan de finne CC-merkede bilder og musikk her: [|FlickrCC] er en søkemotor for bilder merket CC og som du kan bruke i produksjonene dine. Her finnes det et hav av bilder å velge i. Husk å oppgi opphavsmannen i en kildeliste til slutt! [|Creative commons-søk] [|Musikksamfunn med CC-musikk] [|Sony ACID - lag din egen filmmusikk] [|Uhørt - Podsafe Music]

Andre verktøy
På denne wikien finner du en liste over 50 verktøy for å lage en digital fortelling. Kanskje elevene kan få i oppgave å teste ut ulike verktøy og gi en presentasjon av hvordan de fungerer? Etherpad er et enkelt samskrivingsverktøy. Ingunn Kjøl Wiig har skrevet mer om det på bloggen sin der hun gir en rekke tips, og her finnes også en skjermvideo om verktøyet. [|Tondoo] kan brukes til å lage tegneserier, og [|Jeanette Tranberg] har flere eksempler på dette på sin blogg. Det har blitt ganske in å lage ordskyer, og det blir en form for automatisert tekstanalyse. Man kan lage ordskyer av noveller, dikt, nettsider, blogger, tagger osv. [|Wordle] er et verktøy du kan bruke til det, og her er for eksempel en wordle som viser digitale ferdigheter i norsk: